اوکراینا جمهورباشقانی ولودیمیر زلنسکی روسیانین ۲۴ فوریه‌ده اؤلکه‌سینه قارشی ساواش باشلادماسیندان سونرا ایلک دفعه خارکوو بؤلگه‌سینه گئتدی.
اوکراینا جمهورباشقانلیغیندان وئریله‌ن آچیقلامادا، زلنسکینین خارکوو بؤلگه‌سینه سفری چرچیوه‌سینده اوکراینا عسگرلرینین مؤوضعلرینی اینجه‌له‌دیگی بیلدیریلدی.
زلنسکینین، روسیا ایله داوام ائد‌ن ساواش ایله باغلی بورادا عسگرلردن بیلگی آلمادیغی بیلدیریلن آچیقلامادا،آیریجا عسگرلره دؤولت اؤدوللری تقدیم ائتدیگی ایفاده ائدیلدی.
آچیقلامایا گؤره، ولودیمیر زلنسکی عسگرلره تشکور ائدرک، بو ایفاده‌لری ایشلتدی:
"خیدمتینیزه گؤره هامینیزا تشکور ائدیره‌م. هامینیز دؤولتیمیز اوچون حیاتینیزی ریسکه آتیرسینیز. اوکراینانین مستقیللیگینی قورودوغونوز اوچون تشکور ائدیریک. اؤزونوزو قورویون".
جبهه خطین‌ده‌کی اینجه‌لمه‌لردن سونرا خارکوو شهرینده چاتیشمالار نتیجه‌سینده داغیلمیش ائولره و دیگر تیکیلیلره باش چکن زلنسکی، عسگرلرله بیر توپلانتی تشکیل ائتدی.
